### Beslutning

Godkendt.

### Sagsfremstilling

## Resume og sagens baggrund

I forbindelse med ombygningen af den gamle vesthavn i Kalundborg, har kommunalbestyrelsen besluttet, at der indrettes bassiner med henblik på, at der kan etableres en badezone og en bane til kajakpolo.

I anlægsbudgettet var der ikke afsat midler til at indrette de to bassiner. Ved afslutningen af anlægsarbejdet er der et mindreforbrug på anslået 0,8 mio. kr., der foreslås anvendt til den opgave.

## Indstillinger

Direktøren indstiller, at de resterende midler fra ombygningen af havnen anvendes til færdiggørelse af badezonen og banen til kajakpolo.

## Behandling

Økonomiudvalget, Kommunalbestyrelsen.

## Sagsfremstilling

De ydre rammer for såvel badezonen som banen til kajakpolo er indeholdt i anlægsarbejdet og gennemført. De to bassiner er adskilt af de gamle flydebroer, der apteres med en træbeklædning og forbindelse til [adresse].

For at bassinerne skal være sikre at bruge, er der behov for at de sikres, så svømmere og kajakroere ikke kan blive fanget i konstruktionen. Dette gøres i hovedtræk ved, at der etableres net under bassinerne.

Administrationen har fået et overslag på 0,7 mio. kr. inklusive ramme til uforudseelige udgifter. Der er tale om nogle specielle net med lynlås, så nettene kan adskilles og tages op i forbindelse med den årlige vedligeholdelse, der består i afrensning af muslinger udover selvfølgelig reparationer af selve nettet i det omfang dette er nødvendigt. Vedligeholdelsen anslås til 0,15 mio. kr. årligt, der bør indarbejdes i driftsbudgettet.

## Økonomiske konsekvenser

Ingen. Anskaffelsen ligger indenfor det tidligere bevilgede beløb til ombygning af vesthavnen.

### Sagens forløb

13-03-2024 Økonomiudvalget
Anbefales.